Rússnesk stjórnvöld saka Úkraínuher um að hafa skotið þremur eldflaugum á borgina Belgorod, sem er í Rússlandi, nálægt landamærunum að Úkraínu í nótt. Stjórnvöld í Úkraínu hafna yfirlýsingum Rússa um þeir hafi náð borginni Lycychansk á sitt vald.
Rússnesk stjórnvöld segja fjóra, hið minnsta hafa fallið í Belgorod. Í frétt breska ríkisútvarpsins, BBC, kemur fram að ásakanirnar hafi ekki fengist staðfestar. Þá hefur ekki borist yfirlýsing frá stjórnvöldum í Kænugarði vegna þeirra.
All three Tochka-U ballistic missiles with cluster warheads, launched by Ukrainian nationalists at Belgorod, were destroyed in the air by Russian air defense systems. As a result, the wreckage of one of them fell on a residential building in the city.
Allar þrjár eldflugarnar voru stöðvaðar af rússnesku loftvarnakerfi, sagði Igor Kona-shen-kav, talsmaður varnarmálaráðuneytis Rússlands í morgun. Hann hélt því fram að brot úr einu flugskeyti hafi fallið á hús. Síðan Rússar réðust inn í Úkraínu í lok febrúar hafa þeir nokkrum sinnum sakað Úkraínumenn um árásir á Belgorod-hérað. Í apríl sökuðu þeir þá um árás á eldsneytisgeymslu í borginni Belgorod.
Enn geisa harðir bardagar um borgina Lysychansk í Luhansk-héraði í austurhluta Úkraínu. Rússar lýstu því yfir í morgun að þeir hefðu náð henni á sitt vald. Því hafna stjórnvöld í Úkraínu, líkt og í gær. Talsmaður úkraínskra stjórnvalda segir að baráttunni um Donbass sé hvergi nærri lokið, jafnvel þó að Rússar nái fullum yfirráðum yfir Luhansk-héraði. Í Donetsk, sem einnig er í Donbass, séu stórar borgir enn undir stjórn Úkraínumanna.
Rússar saka Úkraínumenn um eldflaugaárás á borgina Belgorod í nótt. Úkraínumenn hafna yfirlýsingum Rússa um að þeir hafi náð borginni Lycychansk - og þar með öllu Luhansk héraði á sitt vald. 